
Kako i kada se obavlja tavaf oko Kabe?


* 
* 
* 
* 
* 
* 
* 

 
Kako i kada se obavlja tavaf oko Kabe?

Nakon dolaska u Meku hadžije će se uputiti ka Bejtullahu kako bi obavili tavaf, a dužnost je za to imati ***[abdest](https://pitajucene.com/search/Abdest/questions/ "Pretraži pitanja o abdestu")***. Tavaf se započinje od linije HadžerulEsveda i ako ima mogućnost, dodirnut će kamen desnom rukom i poljubiti ga. Ako nije u stanju od gužve, okrenuće se prema Hadžerul-Esvedu, dignuviši desnu ruku, dlanom će pokazati u njegovom pravcu i reći: 


„BISMILLAHI ALLAHU EKBER.” 


Kada se dođe do Ruknul-Jemani (ugao Kabe koji prethodi HadžerulEsvedu), dodirnut će ga dlanom, a ako nije u stanju, samo će produžiti, ne pokazujući rukom. Između Ruknul-Jemani i Hadžerul-Esveda sunnet je da se uči: 


„RABBENA ATINA FID-DUNJA HASENETEN, VE FIL-AHIRETI HASENETEN VE KINA AZABENNAR.”.


Prijevod ***[dove](https://pitajucene.com/search/dove/questions/ "Pretraži pitanja o dove")***: „Gospodaru naš! Podari nam dobro na ovom i dobro na onom svijetu i sačuvaj nas patnje u ognju!“


Tavaf ima sedam krugova, i svaki novi krug počinje kod Hadžerul-Esveda. Na početku svakog kruga reći će: „ALLAHU EKBER”. 


Tokom tavafa može se učiti šta se poželi iz Kur’ana ili od sunnetskog zikra, salavata na Resulullaha, sallallahu alejhi ve sellem, i raznih ***[dova](https://pitajucene.com/search/dova/questions/ "Pretraži pitanja o dovama")*** na arapskom ili nekom drugom jeziku.


Također treba povesti računa o dvije stvari: 


Idtiba’, a to je da se tokom tavafa otkrije desno rame. Ovo je samo tokom tavafa, i propisan je samo muškarcima. Prilikom klanjanja namaza nužno je da oba ramena budu pokrivena.


Reml, a to je da se ubrza korak u prva tri kruga oko Bejtullaha. Ovo je propisano samo muškarcima i lijepo ga je praktikovati ako uslovi dozvoljavaju. 


(za tekstove dova na arapskom preuzmite knjigu na linku ispod i pročitajte na strani br. 23)


—————


Iz knjige “Vodič za hadždž”


Autor: hfz.mr. ***[Muhammed Fadil Porča](https://pitajucene.com/search/Muhammed+Fadil+Por%C4%8Da/answers/ "Pretraži odgovore od hfz.mr. Muhammed Fadil Porča")***


Preuzmite pdf knjigu na linku ispod:  

<https://pitajucene.com/wp-content/uploads/2019/07/Vodic_za_hadz-hfz-Muhammed_Porca.pdf>


